open-index/open-wikipedia-markdown huggingface dataset:
Εμμανουήλ Αρίδας

Ο **Εμμανουήλ Αρίδας** γεννήθηκε στον Τύρναβο το έτος 1892 από εύπορη οικογένεια (οικογένεια Αθανασίου και Ελισάβετ Αρίδα).
Το 1913 υπηρέτησε την στρατιωτική του θητεία στον Ελληνικό Στρατό και αφού απολύθηκε, μετανάστευσε στην Αμερική, αναζητώντας τις ευκαιρίες του Νέου Κόσμου.

Στην Αμερική εργάσθηκε σε εργοστάσιο υποδημάτων επί σειρά ετών, ενώ αργότερα δημιούργησε δική του επιχείρηση στην Αμερική (μπυραρία).
Επιστρέφοντας στην Ελλάδα ανέπτυξε επιχειρηματική δραστηριότητα ασχολούμενος με τα αυτοκίνητα και τα τότε καταστήματα οινομαγειρείων στη Λάρισα μέχρι το 1944.

Κατά τη διάρκεια του πολέμου και της κατοχής ο Εμμ. Αρίδας έχασε όλη την περιουσία του. Το 1928, παντρεύτηκε στον Τύρναβο την Θεοφανώ κόρη του Αστερίου Κυριάκου, με την οποία απέκτησε δύο παιδιά, τον Θανάση και Ελισάβετ Αρίδα.

Το έτος 1955, εκλέχτηκε Δημοτικός Σύμβουλος με επικεφαλής τον υποψήφιο Δήμαρχο Αθανάσιο Αντ. Φιλανδριανό ή Δημητριάδη, και ανέλαβε Δήμαρχος Τυρνάβου την 1η Δεκεμβρίου 1957, ύστερα από τον θάνατο του Δημάρχου Πλάκα, και ασκεί τα καθήκοντα του Δημάρχου μέχρι τις 24 Μαΐου 1959.
Ο Εμμανουήλ Αρίδας απεβίωσε στις 18 Απριλίου 1982.

:*Η αρχική έκδοση αυτού του άρθρου προέρχεται από την ιστοσελίδα http://www.tirnavos.gr και δημοσιεύτηκε στη Βικιπαίδεια μετά από άδεια.*

Κατηγορία:Δήμαρχοι Τυρνάβου
Ιάσων Χατζηκρανιώτης

Ο **Ιάσων Χατζηκρανιώτης** (1932 - 4 Ιανουαρίου 1997) ήταν Έλληνας πολιτικός και επιχειρηματίας.

Γεννήθηκε στον Τύρναβο το 1932. Ο πατέρας του ήταν ο αλευροβιομήχανος *Ευριπίδης Χατζηκρανιώτης*. Τελείωσε το δημοτικό καθώς και το εξατάξιο γυμνάσιο Τυρνάβου.
Παντρεύτηκε την *Ιωάννα Τσιπότη* με την οποία απέκτησαν δύο γιους, τον *Κωνσταντίνο* και τον *Ευριπίδη* και μια κόρη την *Αντωνέλλα*.

Ασχολήθηκε με την αλευροβιομηχανία για πολλά χρόνια, δίνοντας δουλειά και τροφή σε αρκετές οικογένειες του Τυρνάβου. Το 1987, κατασκεύασε νέο υπερσύγχρονο κυλινδρόμυλο πλησίον του Οινοποιείου Τυρνάβου.
Ο Ιάσων Χατζηκρανιώτης ασχολήθηκε με τα κοινά του Τυρνάβου μετά την μεταπολίτευση και το 1975 εκλέγεται Δήμαρχος της πόλης για μια τετραετία, ασκώντας τα καθήκοντά του για το χρονικό διάστημα 1 Ιουνίου 1975 μέχρι 31 Δεκεμβρίου 1978.

Επί της θητείας του, ολοκληρώνεται η κατασκευή του *'εξοχικού κέντρου Τούμπα*. Διανοίγεται ο σημερινός πεζόδρομος της Αγίας Παρασκευής, ενώ κατασκευάζονται έργα οδοποιίας και ασφαλτοστρώσεων.
Διαρκές μέλημά του, όπως εμφαίνεται από τα διάφορα υπομνήματα προς τις αρμόδιες αρχές, είναι το δίκτυο αποχέτευσης της πόλης, η εφαρμογή του σχεδίου πόλης με κατεδαφίσεις και διανοίξεις οδών, η ανέγερση διδακτηρίων, η ανακατασκευή των σφαγείων, η επέκταση του ρυμοτομικού σχεδίου πόλης Τυρνάβου, η βελτίωση των επαρχιακών οδών κ.λ.π.

Το 1994 εκλέγεται Δημοτικός Σύμβουλος και το Δημοτικό Συμβούλιο τον εκλέγει στη θέση του Προέδρου του Δ.Σ. για το χρονικό διάστημα 1 Ιανουαρίου 1995 μέχρι και την ημέρα του θανάτου του, την 4 Ιανουαρίου 1997 από καρκίνο.

:*Η αρχική έκδοση αυτού του άρθρου προέρχεται από την ιστοσελίδα http://www.tirnavos.gr και δημοσιεύτηκε στη Βικιπαίδεια μετά από άδεια.*

Κατηγορία:Έλληνες επιχειρηματίες
Κατηγορία:Δήμαρχοι Τυρνάβου
Νικόλαος Χελιδόνης

Ο **Νικόλαος Χελιδόνης** (1941 - 17 Αυγούστου 1996) ήταν Έλληνας πολιτικός.

Γεννήθηκε στα Δελέρια Τυρνάβου το 1941. Σε πολύ μικρή ηλικία εγκαταστάθηκε στον Τύρναβο για σπουδές στο Δημοτικό και στο Γυμνάσιο. Αποφοίτησε με άριστα από την Παιδαγωγική Ακαδημία Θεσσαλονίκης. Παντρεύτηκε την Κατίνα Κόκρα και απέκτησε δύο γιους και μια κόρη.

Δάσκαλος υπηρέτησε σε σχολεία του Τυρνάβου εκπαιδεύοντας και γαλουχώντας γενιές νέων. Ασχολήθηκε με τα κοινά αναπτύσσοντας μεγάλη συνδικαλιστική δράση, βοηθώντας έτσι στην επίλυση των προβλημάτων του κλάδου των εκπαιδευτικών. Ήταν επί σειρά ετών σύμβουλος στο σύλλογο δασκάλων και νηπιαγωγών του Ν. Λάρισας και διετέλεσε και Πρόεδρος αυτού. Η μακρόχρονη προσφορά του στα συνδικαλιστικά επιβραβεύτηκε τέλος με την εκλογή του ως μέλος, στην Διδασκαλική Ομοσπονδία Ελλάδος (ΔΟΕ).

Η προσωπικότητά του και η θέλησή του ως ενεργός πολίτης τον ώθησαν να ασχοληθεί με την συμμετοχή του στη διοίκηση της πόλης στην οποία μεγάλωσε. Οι εκλογείς του Τυρνάβου τον εξέλεξαν για πρώτη φορά ως δημοτικό σύμβουλο την τετραετία 1990 – 1994 και  ως Δήμαρχο την επόμενη τετραετία 1995 – 1998.

Στη σύντομη θητεία του ως Δήμαρχος Τυρνάβου, από τον Ιανουάριο του 1995 μέχρι την ημέρα του θανάτου του, στις 17 Αυγούστου 1996, έθεσε τα θεμέλια για τη δημιουργία μιας νέας πόλης, όπου κυρίαρχο στοιχείο ήταν η ισοβαρής ανάπτυξη του κέντρου και της περιφέρειας.

Με συνεχείς παραστάσεις κατόρθωσε να κατασκευαστεί σε οικόπεδο που παραχώρησε ο Δήμος Τυρνάβου, ο Β’ οικισμός των εργατικών κατοικιών. Οριστικοποίησε την ένταξη του έργου της αποχέτευσης του Τυρνάβου στο Ταμείο Συνοχής. Εκτέλεσε πολλά έργα οδοποιίας και κατασκευής πλατειών. Με τις επιλογές του, συνετέλεσε γενικότερα στην ανάπτυξη του πνευματικού, μορφωτικού, κοινωνικού, βιοτικού και οικονομικού επιπέδου της πόλης, αλλά και της ευρύτερης περιοχής.

Το Δημοτικό Συμβούλιο για την μεγάλη προσφορά του στη σύντομη θητεία του, τίμησε τον Νικόλαο Χελιδόνη, ονομάζοντας πλατεία της πόλης σε «πλατεία Δημάρχου Νίκου Χελιδόνη».

## Πηγές
:*Η αρχική έκδοση αυτού του άρθρου προέρχεται από την ιστοσελίδα http://www.tirnavos.gr και δημοσιεύτηκε στη Βικιπαίδεια μετά από άδεια.*

Κατηγορία:Δήμαρχοι Τυρνάβου
Πανταζής Πλάκας

-->
}}
Ο **Πανταζής Πλάκας** (Τύρναβος, 18 Νοεμβρίου 1891 - 26 Νοεμβρίου 1957) ήταν δήμαρχος Τυρνάβου. Σπούδασε ιατρική, την οποία δεν άσκησε ποτέ, αφού επέλεξε να απασχοληθεί με τα κτήματα της πατρικής του περιουσίας. 

Ενστερνίστηκε την ιδέα του προσκοπισμού, στον οποίο αφιέρωσε μεγάλο κομμάτι της ζωής του. Μάλιστα, δώρισε μέρος της ακινήτου περιουσίας του για τους σκοπούς του προσκοπισμού. Δώρισε επίσης το κτήμα  στο οποίο λειτούργησε το γεωργικό σχολείο του Εθνικού Ιδρύματος. Οι συνεχείς δραστηριότητές του με τα κοινά, συνετέλεσαν ώστε να μην αποκτήσει δική του οικογένεια. Τα αδέλφια του ήταν οι Γεώργιος, Άγγελος, Άννα, Μαρίκα Φλώρα, Κούλα και Αθηνά. Η αδελφή του Μαρίκα, ήταν σύζυγος του τέως Δημάρχου Λάρισας Χατζηγιάννη. 

Κατά τη διάρκεια της θητείας του ως δήμαρχος Τυρνάβου αντιμετώπισε σημαντικά προβλήματα με συμμορίες Βούλγαρων κομιτατζήδων. 

Ο Πανταζής Πλάκας εκλέχθηκε για πρώτη φόρα Πρόεδρος της τότε Κοινότητας Τυρνάβου, τα έτη 1943-44. Επανεκλέχθηκε ως Πρόεδρος τα έτη 1950–52. Εκλέχθηκε ως Πρώτος Δήμαρχος του Δήμου Τυρνάβου και ανέλαβε τα καθήκοντά του στις 19 Ιανουαρίου του 1955 έως την ημέρα του θανάτου του.

## Παραπομπές


Κατηγορία:Δήμαρχοι Τυρνάβου
Αγία Αικατερίνη η Σουηδή

Η **Αγία Αικατερίνη η Σουηδή** (*Katarina av Vadstena*, 1331 - 24 Μαρτίου 1381) ήταν κόρη της επίσης Αγίας μητρός της Σουηδίας Βριγίτης ή Βριγίτας (Μπριτζίτα) η οποία ίδρυσε το ομώνυμο θρησκευτικό και ηγεμονικό τάγμα του Ηγεμόνα της σουηδικής Νερικίας. Ανατράφηκε σε Μοναστήρι και κατ' απαίτηση των γονιών της παντρεύτηκε σε ηλικία δεκατριών ετών με λευκό γάμο έναν Γερμανό ευγενούς καταγωγής, με τον οποίον και έζησε μόλις δύο χρόνια.

Κατά την διάρκεια ταξιδιού στη Ρώμη το 1346 όπου συνόδευε την μητέρα της Βριγίτη έμαθε για τον θάνατο του συζύγου της που είχε παραμείνει στη Σουηδία, οπότε και αφιερώθηκε στη συνεργασία με την μητέρα της ακολουθώντας την στα ταξίδια της στη Κύπρο και στα Ιεροσόλυμα. Όταν όμως επανήλθε στη Ρώμη πέθανε η μητέρα της και η Αικατερίνη μετέφερε την σορό της στη Σουηδία (1375). Στη συνέχεια επανήλθε στη Ρώμη, προκειμένου να φροντίσει να κηρυχθεί η μητέρα της Αγία και για ζητήματα της Μονής που είχε ιδρύσει η μητέρα της στη Βαντστένα στην οποία ήταν Ηγουμένη μέχρι τον θάνατό της. Σ' αυτό το Μοναστήρι πέθανε και η Αικατερίνη το 1381. Μετά 90 χρόνια, το 1472, ανακηρύχθηκε Αγία της Καθολικής Εκκλησίας.

Η μνήμη της εορτάζεται στις 22 Μαρτίου. Τα έργα τα οποία φέρεται να έγραψε με τον τίτλο "*Ψυχής παραμυθία*" (όπου περιλαμβάνονταν οι δέκα εντολές, 7 ευφρόσυνες ημέρες της Παναγίας, 7 χαρίσματα του Αγίου Πνεύματος, 7 θανάσιμα αμαρτήματα και οι μακαρισμοί) δεν διασώθηκαν.

## Παραπομπές


## Εξωτερικοί σύνδεσμοι
* 

Αικατερινη Σουηδιας
Αικατερινη Σουηδιας
Σκαραβαίος

Η λέξη **σκαραβαίος** μπορεί να αναφέρεται σε κάποιο από τα εξής:

* Σκαραβαίος (έντομο), γένος κολεόπτερων εντόμων (σκαθαριών), ή συγκεκριμένα το είδος του *[[Scarabaeus sacer]]* («σκαραβαίος ο ιερός»)
* Γενικότερα κάθε έντομο της υποοικογένειας *[[Scarabaeinae]]*
* Τα μοντέλα αυτοκινήτων *[[Volkswagen Beetle]]* της ευρωπαϊκής αυτοκινητοβιομηχανίας *Volkswagen*, γνωστά και ως **«κατσαριδάκια»** ή και «σκαθάρια»
* Αιγυπτιακός σκαραβαίος, θρησκευτικό σύμβολο και φυλακτό των Αρχαίων Αιγυπτίων
** Ειδικότερα: Σκαραβαίος της καρδιάς, όπως:
*** Σκαραβαίος της Καρδιάς της Χατνεφέρ
* Το παλαιό παιχνίδι υπολογιστή ''Scarabaeus'' (1985)
Ερρίκος Μπριόλας

Ο **Ερρίκος Μπριόλας** (19 Οκτωβρίου 1933 - 20 Ιουνίου 2018) ήταν Έλληνας ηθοποιός του θεάτρου, του κινηματογράφου και της τηλεόρασης.

## Βιογραφία
Η οικογένειά του ήταν αυτοκινητιστές και ο Ερρίκος αρχικά ακολούθησε το ίδιο επάγγελμα και έγινε οδηγός ταξί, μέχρι που η δεύτερη γυναίκα του (που ήταν πελάτισσά του στο ταξί) τον παρότρυνε να γίνει ηθοποιός. Έπαιξε σε πολλές ελληνικές ταινίες ρόλους ζεν πρεμιέ και λόγω της εμφάνισης και του ταλέντου του έγινε πολύ δημοφιλής, ιδίως μεταξύ των νεαρών κοριτσιών.

Αργότερα εμφανίστηκε σε πολλές παραστάσεις στο θέατρο. Στην τηλεόραση συμμετείχε στις σειρές *[[10 Λεπτά Κήρυγμα|10 λεπτά κήρυγμα]]* (2000) και *[[Η ώρα η καλή]]* (2004). Στα χρόνια της βιντεοταινίας (1985 - 1990) συμμετείχε σε 19 παραγωγές.

Πέθανε στις 20 Ιουνίου 2018 σε ηλικία 84 ετών, μετά από σύντομη νοσηλεία στο νοσοκομείο, κατά την οποία ήταν ιδιαίτερα καταπονημένος.

## Φιλμογραφία

## Παραστασιογραφία
Κατάλογος βασικών πληροφοριών θεατρικών παραστάσεων, στις οποίες ο Ε. Μπριόλας συμμετείχε ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


## Εξωτερικοί σύνδεσμοι
*  

Κατηγορία:Έλληνες ηθοποιοί κινηματογράφου
Πολιτικά Δικαστήρια

Τα **Πολιτικά Δικαστήρια** είναι τα δικαστήρια τα οποία είναι αρμόδια για την επίλυση ιδιωτικών διαφορών, για την εκδίκαση δηλαδή διαφορών μεταξύ ιδιωτών. Το δικαίωμα προσφυγής σε δικαστήριο για την επίλυση μιας ιδιωτικής διαφοράς ή για την ικανοποίηση ενός δικαιώματος ή μιας απαίτησης κατά άλλου ιδιώτη αποτελεί ατομικό δικαίωμα και αναγκαία συνέπεια της απαγόρευσης της αυτοδικίας, της απαγόρευσης δηλαδή να επιβάλλει κανείς τα δικαιώματά του σε βάρος τρίτων χωρίς τη μεσολάβηση οργάνων της πολιτείας.

Το Σύνταγμα στο άρθρο 20 παρ. 1 ορίζει ότι:

Περαιτέρω, στο άρθρο 94 παρ. 2 ορίζεται ότι:

Σύμφωνα με το άρθρο 6 της Ευρωπαϊκής Σύμβασης για τα Δικαιώματα του Ανθρώπου, η οποία κυρώθηκε από την Ελλάδα με το νομοθετικό διάταγμα 53/1974

Από τις ανωτέρω διατάξεις προκύπτει ότι η θέσπιση πολιτικών δικαστηρίων για την επίλυση των ιδιωτικών διαφορών είναι υποχρέωση της πολιτείας απέναντι στους πολίτες.

Στην Ελλάδα τα πολιτικά δικαστήρια συγκροτούνται από τακτικούς δικαστές. Σε χώρες όμως του αγγλοσαξωνικού δικαίου (παλαιότερα στην Αγγλία και σήμερα ακόμα στις ΗΠΑ) τα πολιτικά δικαστήρια συγκροτούνται (όπως και τα ποινικά) από ενόρκους, δηλαδή πολίτες που λειτουργούν ως δικαστές. Το αμερικανικό Σύνταγμα κατοχυρώνει μάλιστα στην 7η τροποποίηση *(7th Amendment)* το δικαίωμα ιδιωτικές διαφορές σε ομοσπονδιακό επίπεδο να εκδικάζονται από δικαστήρια ενόρκων:

Στο ελληνικό δίκαιο η αρμοδιότητα των Πολιτικών Δικαστηρίων καθορίζεται κατά κανόνα από την αξία του αντικειμένου της διαφοράς, το ύψος της απαίτησης δηλαδή του ενάγοντος, και σε ορισμένες περιπτώσεις από τη φύση της διαφοράς. Διαφορές μικρότερης αξίας δικάζονται από μονομελή δικαστήρια, ενώ μεγαλύτερης αξίας από πολυμελή. Όλες οι δικαστικές αποφάσεις υπόκεινται κατά κανόνα σε ένδικα μέσα. Οι περισσότερες αποφάσεις εκτός από υποθέσεις πολύ μικρής αξίας υπόκεινται σε έφεση ενώπιον ανωτέρου δικαστηρίου, ενώ όλες ανεξαιρέτως οι αποφάσεις υπόκεινται σε αίτηση αναίρεσης ενώπιον του Αρείου Πάγου.

Η διαδικασία που ακολουθείται ενώπιον των πολιτικών δικαστηρίων καθορίζεται από την Πολιτική Δικονομία.

Στις ιδιωτικές περιουσιακές υποθέσεις υπάρχει η δυνατότητα εξωδικαστικής επίλυσης της διαφοράς με την υπαγωγή της σε διαιτησία. Τα μέρη μπορούν να αναθέσουν την εκδίκαση της υπόθεσης σε κάποιον τρίτο (όχι απαραίτητα τακτικό δικαστή), ο οποίος εκδίδει δεσμευτική για τα μέρη διαιτητική απόφαση. Ακόμα όμως κι αυτές οι αποφάσεις υπόκεινται σε κάποιας μορφής δικαστικό έλεγχο για την τήρηση στοιχειωδών κανόνων δίκαιης δίκης (αμεροληψία του διαιτητή, ακρόαση όλων των μερών κλπ.).

Κατηγορία:Δικαστικές αρχές
Διοικητικά Δικαστήρια

Τα **Διοικητικά Δικαστήρια** αποτελούν τον κλάδο της δικαιοσύνης που είναι επιφορτισμένος με τον δικαστικό έλεγχο των πράξεων και παραλείψεων της διοίκησης. Ιστορικά είναι νεώτερος δικαστικός κλάδος σε σχέση με τα ποινικά και τα πολιτικά δικαστήρια και η ίδρυσή τους ανάγεται στον 19ο αι. στην ηπειρωτική Ευρώπη. Στην Ελλάδα διακρίνονται σε **τακτικά διοικητικά δικαστήρια**, που εκδικάζουν κυρίως διοικητικές διαφορές ουσίας και στο **[[Συμβούλιο της Επικρατείας]]**, που εκδικάζει κυρίως ακυρωτικές διαφορές. Το Συμβούλιο της Επικρατείας απέκτησε δικαστικές αρμοδιότητες ως διοικητικό δικαστήριο το 1929. Στη συνέχεια δημιουργήθηκαν ειδικά διοικητικά δικαστήρια, όπως τα φορολογικά δικαστήρια το 1958, με δικαιοδοσία σε συγκεκριμένες διοικητικές διαφορές. Το 1977 θεσπίστηκαν τα τακτικά διοικητικά δικαστήρια με ευρείες αρμοδιότητες στις διοικητικές διαφορές ουσίας.

Στα Διοικητικά Δικαστήρια ανήκει και το **[[Ελεγκτικό Συνέδριο]]**, αρμοδιότητες του οποίου είναι ο έλεγχος των δημοσίων δαπανών και ο καταλογισμός των δημοσίων υπολόγων.

Κατηγορία:Δικαστικές αρχές
Κατηγορία:Διοικητικό Δίκαιο
Μικτό Ορκωτό Δικαστήριο

Το **Μικτό Ορκωτό Δικαστήριο** είναι Ποινικό Δικαστήριο, το οποίο εκδικάζει κακουργήματα σε πρώτο βαθμό. Συγκροτείται από τρεις τακτικούς δικαστές (έναν Πρόεδρο Πρωτοδικών ως πρόεδρο και δύο Πρωτοδίκες) και τέσσερις ενόρκους (λαϊκούς δικαστές). Κατά το Σύνταγμα είναι το κατ’ εξοχήν αρμόδιο δικαστήριο να δικάζει κακουργήματα. Κατά το άρθρο 97 παράγραφος 1:

Διάφορα κακουργήματα όμως κυρίως κατά της περιουσίας και της ιδιοκτησίας είχαν ήδη υπαχθεί στη δικαιοδοσία των Τριμελών Εφετείων, με το σκεπτικό ότι οι λαϊκοί δικαστές δεν είναι πάντα σε θέση να εκφέρουν κρίση σε δύσκολα νομικά ζητήματα. Το Σύνταγμα (άρ. 97 παρ. 2) επιτρέπει αυτήν την υπαγωγή, καθώς και την υπαγωγή και νέων κακουργημάτων στη δικαιοδοσία του Εφετείου:

Κατά την κρατούσα άποψη στη θεωρία όμως υπάρχει μια σαφής σχέση κανόνα-εξαίρεσης: μόνο σε εξαιρετικές περιπτώσεις επιτρέπεται ο νομοθέτης να υπαγάγει κακούργημα στη δικαιοδοσία του Εφετείου. Στην αρμοδιότητα του Μικτού Ορκωτού Δικαστηρίου υπάγονται σήμερα κυρίως κακουργήματα κατά της ζωής (ανθρωποκτονία) και της σωματικής ακεραιότητας (σωματική βλάβη σε βαθμό κακουργήματος κλπ.).

Το Μικτό Ορκωτό Δικαστήριο είναι αρμόδιο επίσης και για την εκδίκαση σε πρώτο βαθμό πολιτικών εγκλημάτων (πλημμελημάτων και κακουργημάτων).

Οι ένορκοι κληρώνονται από κατάλογο που καταρτίζεται κάθε χρόνο από το Συμβούλιο Πλημμελειοδικών του κάθε Πρωτοδικείου μετά από πρόταση του οικείου Εισαγγελέα. Ικανοί να είναι ένορκοι στο ΜΟΔ είναι οι Έλληνες πολίτες και των δύο φύλων που κατοικούν ή διαμένουν μόνιμα στην έδρα του πρωτοδικείου όπου συγκροτείται το ΜΟΔ, είναι μεταξύ 30 και 70 ετών, έχουν τουλάχιστον απολυτήριο από τη στοιχειώδη εκπαίδευση και δεν έχουν στερηθεί τα πολιτικά τους δικαιώματα. Η απόφαση για την αθωότητα ή την ενοχή του κατηγορουμένου λαμβάνεται κατά πλειοψηφία και η κάθε ψήφος λαϊκού και τακτικού δικαστή έχει ίση βαρύτητα. Για ορισμένα ζητήματα όμως αποφασίζουν, κατ’ εξαίρεσιν, μόνο οι τρεις τακτικοί δικαστές. Όπως: 
* η αρμοδιότητα του δικαστηρίου,
* η νομιμοποίηση της παράστασης του πολιτικώς ενάγοντος (θύματος), 
* οι προϋποθέσεις της έγκυρης εισαγωγής στο ακροατήριο,
* τα διαδικαστικά ζητήματα που αφορούν τη διεξαγωγή της διαδικασίας στο ακροατήριο,
* τα παρεμπίπτοντα νομικά ζητήματα που εμφανίζονται και εξετάζονται στη διάρκεια της συζήτησης,
* η αναστολή της εκτέλεσης της απόφασης σε περίπτωση που ο καταδικασθείς ασκήσει ένδικο μέσο
* οι αστικές απαιτήσεις κατά του κράτους που εγείρει κατηγορούμενος που αθωώθηκε,
* οι αστικές απαιτήσεις του πολιτικώς ενάγοντος (θύματος) κατά του κατηγορουμένου.

Οι αποφάσεις του προσβάλλονται με το ένδικο μέσο της έφεσης ενώπιον του Μικτού Ορκωτού Εφετείου.

Το Μικτό Ορκωτό Δικαστήριο αντικατέστησε το 1967 το παλαιότερο Κακουργοδικείο, το οποίο ήταν δεκαμελές, αμιγώς λαϊκό δικαστήριο.

Κατηγορία:Δικαστικές αρχές
Μεσημβρινός ύπνος

[μικρογραφία|La Siesta, [Ramon Martí Alsina (MNAC)]]

Ένας **μεσημβρινός ύπνος** (Ισπανικά: Siesta) είναι ένας σύντομος ύπνος που λαμβάνεται στις αρχές του απογεύματος ή μετά το μεσημεριανό γεύμα. Ο ύπνος στη χρονική αυτή περίοδο της ημέρας είναι μια κοινή παράδοση στις θερμές χώρες. Ασκείται συνήθως στις χώρες όπως Κίνα, Ινδία, Ισπανία, Ελλάδα, Φιλιππίνες, Λατινική Αμερική, Μέση Ανατολή και βόρεια Αφρική. 

Οι υψηλές θερμοκρασίες και το βαρύ μεσημεριανό φαγητό φαίνεται πως είναι οι παράγοντες που καθορίζουν γεωγραφικά τον μεσημεριανό ύπνο. Παρόλα αυτά εμφανίζεται και σε ψυχρές περιοχές όπως η Παταγονία, πράγμα που υποδηλώνει πως ο μεσημβρινός ύπνος ενδεχομένως συνδέεται στενά και με πολιτισμικές παραδόσεις.

## Οφέλη
Πέρα από την προστασία από τις μεγάλες θερμοκρασίες και τη βλαβερότητα των ηλιακών ακτίνων τις μεσημεριανές ώρες, φαίνεται πως υπάρχουν και οφέλη στο καρδιαγγειακό σύστημα από τον μεσημεριανό ύπνο, μείωση του άγχους και της αρτηριακής πίεσης.

## Πηγές
* Stein, Rob. "Midday Naps Found to Help Fend Off Heart Disease", *Washington Post*, 13 February 2007, p. A14.
* Maas, James B. (1998) *Miracle Sleep Cure*: London: Thorsons.
* 
* 
* **Naska, A.**, Oikonomou, E., Trichopoulou, A., Psaltopoulou, T. and Trichopoulos, D. (2007). Siesta in healthy adults and coronary mortality in the general population. Archives of Internal Medicine, 167, 296-301.
* **MohammadReza Zaregarizi**, Ben Edwards, Keith George, Yvonne Harrison, Helen Jones and Greg Atkinson. (2007). Acute changes in cardiovascular function during the onset period of daytime sleep: Comparison to lying awake and standing. American J Appl Physiol 103:1332-1338. 
* **MohammadReza Zaregarizi** (Author). Effects of Exercise & Daytime Sleep on Human Haemodynamics: With Focus on Changes in Cardiovascular Function during Daytime Sleep Onset. **BOOK**, ISBN (978-3-8484-1726-1), March, 2012.

## Δείτε επίσης
* Ύπνος
* Ινεμούρι

Κατηγορία:Ύπνος
Μαριάννα Χατζοπούλου

Η **Μαριάννα Χατζοπούλου** (1932 - 8 Μαΐου 2002) υπήρξε ιδιαίτερα δημοφιλής τραγουδίστρια στη δεκαετία 1955-1965, όταν τα ελαφρά και λαϊκά τραγούδια που ερμήνευσε, έγιναν μεγάλες επιτυχίες.

## Βιογραφία
Γεννήθηκε στην Αθήνα και έζησε όλη της τη ζωή στον Άγιο Νικόλαο Αχαρνών. Ήταν το τελευταίο παιδί πολύτεκνης οικογένειας και καταγόταν από την Κωμιακή της Νάξου. Ήταν παντρεμένη με τον επιχειρηματία Ανδρέα Λαμπρόπουλο και δεν είχε αποκτήσει παιδιά.

Ήταν γνωστή ως «η τυφλή τραγουδίστρια», λόγω προβλήματος στην όρασή της, που όπως είχε δηλώσει η ίδια σε συνέντευξή της στην εκπομπή «Νυχτερινός Επισκέπτης», το πρόβλημα στην όρασή της δημιουργήθηκε κατά την γέννησή της. Ως ενήλικη υποβλήθηκε σε οφθαλμολογική εγχείριση στον «Ευαγγελισμό» με αποτέλεσμα να βελτιωθεί αρκετά η όρασή της.

Ο Μίμης Πλέσσας ενθουσιάστηκε από την φωνή της και την παρότρυνε να υποβάλει αίτηση στον τότε «Ραδιοφωνικό Σταθμό Ενόπλων Δυνάμεων», όπου και της πρότειναν ημίωρη ραδιοφωνική εκπομπή.

Ένας άλλος που πίστεψε στη φωνή της ήταν ο στιχουργός Χαράλαμπος Βασιλειάδης. Αυτός την παρουσίασε στην δισκογραφική εταιρεία «Κολούμπια», η οποία όμως την απέρριψε. Έγινε δεκτή από την εταιρεία «Οντεόν - Παρλοφόν», την οποία η Μαριάννα ποτέ δεν εγκατέλειψε. Το 1955, ο Χ. Βασιλειάδης της εμπιστεύεται το τραγούδι του «Ζαφείρα», η επιτυχία του οποίου την κάνει δημοφιλή. Ακολούθησαν πολλοί γνωστοί λαϊκοί στιχουργοί που της εμπιστεύονται τραγούδια τους. Τραγουδά σε θέατρα και κέντρα, όπου το όνομά της παρουσιάζεται δίπλα σε αυτά των Καζαντζίδη, Περπινιάδη και Διονυσίου. Το 1957, τραγουδά στην ελληνική ταινία «Λατέρνα, Φτώχεια Και Γαρύφαλλο» και το 1985, στην ελληνική ταινία «Αδέκαροι ερωτευμένοι». Στο εξωτερικό τραγουδά σε ΗΠΑ, Καναδά, Αυστραλία, Σουηδία, Γερμανία, όπου υπήρχε πλούσιο το ελληνικό στοιχείο αλλά και Λίβανο και Αίγυπτο.

Τη διετία 1958-1960 είχε ξεπεράσει σε διαγωνισμούς των περιοδικών εκείνης της εποχής τραγουδίστριες όπως τη Νάνα Μούσχουρη και τη Γιοβάννα.

Απεβίωσε σε ηλικία 70 ετών, στις 8 Μαΐου του 2002, ύστερα από δίμηνη νοσηλεία στο ΚΑΤ, αποτέλεσμα τροχαίου ατυχήματος στην οδό Αχαρνών και κηδεύτηκε στο Α΄ Νεκροταφείο. Τα τελευταία χρόνια δεν ήταν τόσο δημοφιλής, αν και συνέχιζε να τραγουδά σε διάφορες συνεστιάσεις και εκδηλώσεις.

## Δισκογραφία
Μερικά από τα τραγούδια που ερμήνευσε ήταν:

* «Ζαφείρα». Το 1955, σε μουσική του Άκη Σμυρναίου και στίχους του Χαράλαμπου Βασιλειάδη.
*«Να ζήσουν τα φτωχόπαιδα». Το 1958, σε μουσική του Άκη Σμυρναίου και στίχους του Κλ. Κοφινιώτη.
*«Η μάνα μου με δέρνει». Το 1958, σε μουσική του Βασίλη Τσιτσάνη και στίχους του Νίκου Ρούτσου.
*«Μέσα στο νερό της λίμνης». Το 1958, σε μουσική του Λυκούργου Μαρκέα και στίχους του Θάνου Σοφού.
* «Κάνε κότσο τα μαλλιά σου»
* «Φούστα κλαρωτή»
*«Το νυφικό σου φόρεμα», στην ταινία «Ο μπακαλόγατος»
*«Το αγόρι μου»
*«Η ωραία Αιγιώτισσα»
*«Εκείνο το παράθυρο»
*"Τα παλαιά μου βάσανα"(Βλάχα, Παραδοσιακό Νάξου)

## Παραπομπές


## Εξωτερικοί σύνδεσμοι
*. Ενημερωτική εκπομπή του δημοσιογράφου Άρη Σκιαδόπουλου. Χρονολογία Παραγωγής: 1995. Διάρκεια: 00:46:55.

Κατηγορία:Ελληνίδες τραγουδίστριες
Νότιος πολικός αστέρας

Ο **Νότιος πολικός αστέρας** είναι ο **σ Οκτάντος**, ένας αστέρας στον Οκτάντα.

Η θέση του κοντά στο νότιο ουράνιο πόλο τον καθιστά τον «πολικό αστέρα» του νότιου ημισφαιρίου και τον νότιο αντίστοιχο του βόρειου πολικού αστέρα (Polaris), του αστέρα που βρίσκεται κοντά στον Βόρειο Ουράνιο Πόλο, στον αστερισμό της Μικρής Άρκτου. Στον παρατηρητή στο νότιο ημισφαίριο, ο σ Οκτάντος φαίνεται σχεδόν ακίνητος και όλοι οι άλλοι αστέρες του νότιου ουρανού δίνουν την εντύπωση ότι περιστρέφονται γύρω από αυτόν. Αποτελεί τμήμα ενός μικρού ημιεξαγώνιου σχήματος. Απέχει σήμερα από τον πραγματικό νότιο πόλο περισσότερο από μία μοίρα (63΄), και ο νότιος πόλος απομακρύνεται από αυτόν λόγω της μετάπτωσης των ισημεριών. Ο νότιος πολικός αστέρας αποκαλείται στην αγγλική γλώσσα **Polaris Australis**. Είναι ωστόσο ένας αμυδρός αστέρας – με μέγεθος 5,5 είναι μετά βίας ορατός με γυμνό μάτι – γεγονός που τον καθιστά έναν πολικό αστέρα κάπως φτωχό, κυρίως συγκριτικά με τον πολύ πιο λαμπρό και εύκολα ορατό Πολικό Αστέρα του Βορρά.

Ο σ Οκτάντος είναι ελαφρώς μεταβλητός αστέρας, που ανήκει στην κατηγορία των παλλόμενων μεταβλητών του τύπου «δ Ασπίδος» (delta Scuti), και απομακρύνεται από τη Γη και γενικότερα το Ηλιακό Σύστημα με ταχύτητα 11,9 χιλιόμετρα το δευτερόλεπτο (42.800 χιλιόμετρα την ώρα).
## Αναπαράσταση σε σημαία
Ο σ Οκτάντος είναι ο αμυδρότερος αστέρας που αναπαριστάνεται σε σημαία κράτους: Εμφανίζεται στη σημαία της Βραζιλίας, συμβολίζοντας την πρωτεύουσά της, την Μπραζίλια.
## Δείτε επίσης
* Βόρειος πολικός αστέρας
* Κατάλογος αστέρων του Οκτάντος

Κατηγορία:Αστέρες με ονομασία κατά Bayer
Κατηγορία:Γίγαντες αστέρες τύπου F
Κατηγορία:Οκτάς (αστερισμός)
Ambient

Το Ambient είναι είναι ένα μουσικό είδος με διάφορα επιμέρους είδη, που σε γενικές γραμμές δίνει έμφαση στην τονικότητα και την ατμόσφαιρα περισσότερο από ό,τι στην παραδοσιακή φόρμα της μουσικής και το ρυθμό. Είναι μια συνήθως αργή σε ταχύτητα μουσική η οποία γενικά δεν χρησιμοποιεί φωνητικά και στίχο, ενώ γίνεται πολύ συχνά χρήση από επαναλαμβανόμενα μοτίβα.

Οι ρίζες του εντοπίζονται στις αρχές του εικοστού αιώνα, στη δουλειά του Γάλλου συνθέτη Erik Satie. Εξελίχθηκε περαιτέρω τη δεκαετία του 1970 χάρη στην τότε πειραματική σκηνή που αξιοποίησε πολύ τα synthesizers. Από τους πιο γνωστούς μουσικούς εκείνης της περιόδου ήταν ο King Tubby, ο Ιάπωνας συνθέτης Isao Tomita και το γερμανικό συγκρότημα Tangerine Dream. Στις μέρες μας πρόκειται πλέον για ένα μουσικό είδος με μεγάλη εξέλιξη  και πολλές υποκατηγορίες.

Ένας από τους συνθέτες που προώθησαν την ambient μουσική με τη δουλειά τους ήταν ο Άγγλος συνθέτης Brian Eno. Ο συνθέτης αυτός θεωρείται από ορισμένους ότι ήταν αυτός που έδωσε το όνομα στο συγκεκριμένο είδος στα μέσα της δεκαετίας του 1970. Ο ίδιος χαρακτήρισε την ambient μουσική ως ένα είδος που έχει τo χαρακτηριστικό ότι μπορεί είτε να ακούγεται με προσοχή είτε να βρίσκεται στο παρασκήνιο, ανάλογα με τον ακροατή.

Ενδεικτικά, κάποια είδη ambient είναι τα εξής:

#Dark ambient (e.g. Raison d'etre).
#Industrial ambient (e.g. Deutsch Nepal)
#Martial ambient (e.g. Der Blutharsch).
#Neofolk ambient (e.g. Majdanek Waltz).
#Ritual ambient (e.g. Halo Manash).
#Drone ambient (e.g. Troum).
#Orchestral ambient (e.g. Stars of the Lid).
#Sacral ambient (e.g. Brunette Models).
#Mystic ambient (e.g. Klaus Wiese).
#Berlin school ambient (e.g. Steve Roach).
#Downtempo ambient (e.g. Brian Eno).
#Psychedelic ambient (e.g Carbon Based Lifeforms).
#Ambient dub
#Ambient pop
#Space music



Κατηγορία:Μουσικά είδη
Κατηγορία:Μουσική στο Ηνωμένο Βασίλειο
Ελαιοχώρι Αρκαδίας

Το **Ελαιοχώριο** ή κοινότερα **Ελαιοχώρι** είναι ορεινό χωριό της Αρκαδίας, χτισμένο στις πλαγιές του όρους Παρθένιο σε υψόμετρο 530 μέτρων. Βρίσκεται στα όρια με το νομό Αργολίδας. 

Η παλαιότερη ονομασία του μέχρι το 1927 ήταν **Μάσκλινα**, σλαβικό όνομα που σημαίνει "Ελαία". Τον Αύγουστο του 1912 συστάθηκε η κοινότητα Μάσκλινα με έδρα τον ομώνυμο οικισμό. Με το πρόγραμμα Καποδίστριας ανήκε στο Δήμο Κορυθίου, ενώ με το Πρόγραμμα Καλλικράτης από την 1η Ιανουαρίου 2011 ενσωματώνεται στο Δήμο Τριπόλεως. 
εναλλ.=Τάφος του Ναρβαλ, που έζησε τα τελευταία χρόνια της ζωής του ατο Ελαιοχώρι|μικρογραφία|Τάφος του Ναρβαλ, που έζησε τα τελευταία χρόνια της ζωής του ατο Ελαιοχώρι
Το χωριό έχει σιδηροδρομικό σταθμό από τον οποίο περνά η σιδηροδρομική γραμμή Κορίνθου-Καλαμάτας. Στο χώρο αυτό πρόκειται να γίνει κέντρο προβολής της σιδηροδρομικής και ελαιοκομικής ιστορίας του Ελαιοχωρίου. Έχει 309 κατοίκους (απογραφή 2021). Έχει σημαντική παραγωγή ελιάς και ελαιόλαδου, απ' όπου πήρε και το όνομά του. Από το Ελαιοχώρι κατάγεται ο πρόεδρος του Συλλόγου Φίλων Σιδηροδρόμου Αθηνών Πέτρος Ράλλης.

## Εξέλιξη πληθυσμού

## Παραπομπές


## Πηγές
* Πληροφορίες για το Ελαιοχώρι

Κατηγορία:Χωριά της περιφερειακής ενότητας Αρκαδίας
Δήμος Φερών

Με την ονομασία **Δήμος Φερών** υπάρχουν δύο δήμοι της Ελλάδας:
*Ο Δήμος Φερών του νομού Έβρου.
*Ο Δήμος Φερών του νομού Μαγνησίας.
 

Κατηγορία:Αποσαφηνίσεις ελληνικών τοπωνυμίων
Πενταμελές Εφετείο

Το **Πενταμελές Εφετείο** είναι δευτεροβάθμιο Ποινικό Δικαστήριο. Συγκροτείται από έναν Πρόεδρο Εφετών ως πρόεδρο και τέσσερις Εφέτες. Εκδικάζει εφέσεις κατά αποφάσεων του Τριμελούς Εφετείου. Οι αποφάσεις του υπόκεινται μόνο στο ένδικο μέσο της αναίρεσης ενώπιον του Αρείου Πάγου.

Μεταξύ των ετών 1979 και 1986, οι αρμοδιότητες του Πενταμελούς Εφετείου περιήλθαν στο **Επταμελές Εφετείο** (ν. 969/1979), εκδικάζοντας εφέσεις κατά πρωτόδικων αποφάσεων του Πενταμελούς Εφετείου (αντίστοιχου του Τριμελούς Εφετείου Κακουργημάτων), και επανήλθαν στο Πενταμελές Εφετείο με το ν. 1649/1986. Τα Επταμελή Εφετεία συγκροτούνταν από έναν Πρόεδρο Εφετών ως πρόεδρο και έξι Εφέτες. Μάλιστα, λόγω του περιορισμένου αριθμού εφετών, που υπηρετούσαν στην επαρχία, τα Επταμελή Εφετεία συγκροτήθηκαν μόνο στις πέντε έδρες Εφετείων των μεγαλύτερων αστικών κέντρων (Αθήνα, Θεσσαλονίκη, Λάρισα, Πάτρα και Πειραιάς) και δέχονταν και υποθέσεις όμορων εφετείων, ως εξής:

* Το Επταμελές Εφετείο Αθηνών έκρινε εφέσεις κατά αποφάσεων του Πενταμελούς Εφετείου Αθηνών.
* Το Επταμελές Εφετείο Θεσσαλονίκης έκρινε εφέσεις κατά αποφάσεων των Πενταμελών Εφετείων Θεσσαλονίκης και Θράκης.
* Το Επταμελές Εφετείο Λαρίσης έκρινε εφέσεις κατά αποφάσεων των Πενταμελών Εφετείων Λαρίσης και Ιωαννίνων,
* Το Επταμελές Εφετείο Πατρών έκρινε εφέσεις κατά αποφάσεων των Πενταμελών Εφετείων Πατρών και Κερκύρας.
* Το Επταμελές Εφετείο Πειραιώς έκρινε εφέσεις κατά αποφάσεων των Πενταμελών Εφετείων Πειραιώς, Κρήτης, Αιγαίου, Δωδεκανήσου και Ναυπλίου.

Η σύσταση των Επταμελών Εφετείων καταργήθηκε μετά την εκδίκαση και των τελευταίων εφεσίβλητων αποφάσεων, που εκδόθηκαν μέχρι τη δημοσίευση του νόμου ν. 1649/1986.

## Πηγές

* Άρειος Πάγος: http://www.areiospagos.gr/

* Εισαγγελία Αρείου Πάγου: https://eisap.gr/

* Εισαγγελία Εφετών Αθηνών: https://prosec.gov.gr/

* Κώδικας Ποινικής Δικονομίας (Νόμος 4620/2019)

Κατηγορία:Δικαστικές αρχές
Μεικτό Ορκωτό Εφετείο

Το **Μεικτό Ορκωτό Εφετείο** (ΜΟΕ) είναι δευτεροβάθμιο Ποινικό Δικαστήριο. Συγκροτείται από έναν Πρόεδρο Εφετών ως πρόεδρο, δύο Εφέτες και τέσσερις ενόρκους. Εκδικάζει εφέσεις κατά αποφάσεων του Μεικτού Ορκωτού Δικαστηρίου (ΜΟΔ).

Οι ένορκοι κληρώνονται από κατάλογο που καταρτίζεται κάθε χρόνο, από το Συμβούλιο Εφετών του κάθε Εφετείου, μετά από πρόταση του οικείου Εισαγγελέα. Ικανοί να είναι ένορκοι στο ΜΟΕ είναι, όπως και στο Μεικτό Ορκωτό Δικαστήριο, οι Έλληνες πολίτες και των δύο φύλων που κατοικούν ή διαμένουν μόνιμα στην έδρα του Εφετείου όπου συγκροτείται το ΜΟΕ και δεν έχουν στερηθεί τα πολιτικά τους δικαιώματα. Επιπλέον πρέπει να είναι μεταξύ 40 και 70 ετών (αντί 30 στο ΜΟΔ) και να έχουν τουλάχιστον απολυτήριο λυκείου (αντί από τη βασική εκπαίδευση στο ΜΟΔ). Κατά τα άλλα, για τη λήψη αποφάσεων, ισχύει ότι και στο ΜΟΔ.

Οι αποφάσεις του υπόκεινται μόνο στο ένδικο μέσο της αναίρεσης ενώπιον του Αρείου Πάγου.

Η θέσπιση δεύτερου βαθμού δικαιοδοσίας στα κακουργήματα (δυνατότητα έφεσης) έγινε δυνατή μετά την κατάργηση του αμιγούς ορκωτού Κακουργιοδικείου το 1967, με την εισαγωγή του Μεικτού Ορκωτού Δικαστηρίου και τη συμμετοχή τακτικών δικαστών. Πλέον είναι δυνατόν να συσταθεί ένα ανώτερο δικαστήριο με συμμετοχή ενόρκων και δικαστών..

## Παραπομπές


Κατηγορία:Δικαστικές αρχές
Μοσκόβιο

Το **Μοσκόβιο** (**Ουνουπέντιο** ή **Ununpentium**) είναι το όνομα του τεχνητού υπερβαρέoς στοιχείου του περιοδικού πίνακα με σύμβολο Mc και με ατομικό αριθμό 115.

## Πυρηνοσύνθεση
**Συνδυασμοί στόχου-βλήματος που οδηγούν στη Z=115 πυρηνική ένωση**:
Ο κατωτέρω πίνακας περιέχει διάφορους συνδυασμούς των στόχων και των βλημάτων που θα μπορούσαν να χρησιμοποιηθούν για να σχηματίσουν πυρηνική ένωση με Ζ=115. Επίσης, περιέχει διάφορους στόχου-βλήματος συνδυασμούς για τους οποίους στους υπολογισμούς έχουν δοθεί εκτιμήσεις για τις διασυνοριακές αποδόσεις τμήμα από διάφορα μέσα εξάτμισης νετρονίων. Το μέσο με την υψηλότερη αναμενόμενη απόδοση είναι δοσμένο.

## Ισότοπα και πυρηνικές ιδιότητες
;Χρονολόγιο των ισοτόπων ανακάλυψης

Θεωρητικοί υπολογισμοί χρησιμοποιώντας ένα κβαντικής διάνοιξης μοντέλο υποστηρίζουν τα πειραματικά σωματιδίων άλφα ημίσειας ζωής.

## Παραπομπές


## Εξωτερικοί σύνδεσμοι
* 
* 

Κατηγορία:Χημικά στοιχεία
Επισφάλεια

Η **επισφάλεια** (precarity στην αγγλική ορολογία) είναι η υλική συνθήκη ζωής που συνδέεται με την άτυπη, ευέλικτη, προσωρινή εργασία-ανεργία και χαρακτηρίζεται από ελλιπή οικονομική, κοινωνική και συναισθηματική ασφάλεια, από προσωρινότητα και αβεβαιότητα σε κάθε στιγμή της ζωής (στη διαμονή, στις σχέσεις, στη δουλειά κτλ).

Η επισφάλεια είναι η κατάσταση που χαρακτηρίζει τις ζωές ενός ολοένα αυξανόμενου μέρους της ευρωπαϊκής κοινωνίας και σχετίζεται με τις δομικές μεταμορφώσεις στον παγκόσμιο τρόπο της καπιταλιστικής παραγωγής.

Κατηγορία:Ανεργία
Κατηγορία:Εργασία
Κατηγορία:Ορολογία
Κατηγορία:Κοινωνικές τάξεις
Διοικητική διαφορά

**Διοικητική διαφορά** είναι η διαφορά (διατάραξη έννομης σχέσης) μεταξύ πολίτη και κράτους, η οποία προκαλείται από πράξη ή παράλειψη του κράτους ως φορέα εξουσίας. Η δικαστική επίλυση των διοικητικών διαφορών υπάγεται στα Διοικητικά Δικαστήρια.

μικρογραφία|αριστερά|εναλλ.=Αναφυόμενη διοικητική διαφορά =>|Συνοπτικό μπλοκ διάγραμμα της νομικής οδού, που πρέπει να ακολουθηθεί για την επίλυση μιας αναφυόμενης διοικητικής διαφοράς.

Οι διοικητικές διαφορές διακρίνονται σε **διοικητικές διαφορές ουσίας** και σε **ακυρωτικές διαφορές**. Η διάκριση έχει συνέπειες για το δικαστήριο που είναι αρμόδιο να εκδικάσει μια διοικητική διαφορά σε πρώτο και δεύτερο βαθμό, για το ένδικο βοήθημα με το οποίο ο πολίτης μπορεί να επιδιώξει δικαστική προστασία και επίλυση της διαφοράς καθώς και για την έκταση του δικαστικού ελέγχου.

Η διάκριση δε γίνεται με βάση κάποιο αφηρημένο κριτήριο: ο νόμος ορίζει ποιες διαφορές είναι ουσίας, οι υπόλοιπες είναι ακυρωτικές.

Για την εκδίκαση μιας ακυρωτικής διαφοράς το κατάλληλο ένδικο βοήθημα είναι η αίτηση ακύρωσης ενώπιον του Συμβουλίου της Επικρατείας ή του πλέον αρμόδιου Διοικητικού Εφετείου, ως πρωτοβάθμιου ακυρωτικού δικαστηρίου. Στις ακυρωτικές διαφορές το δικαστήριο προβαίνει μόνο σε έλεγχο νομιμότητας της διοικητικής πράξης, η οποία είναι η αιτία της διοικητικής διαφοράς και, εάν το κρίνει, μπορεί μόνο να την ακυρώσει. Αποφάσεις Διοικητικού Εφετείου (πρώτος βαθμός δικαιοδοσίας) προσβάλλονται με το ένδικο μέσο της έφεσης ενώπιον του Συμβουλίου της Επικρατείας, το οποίο λειτουργεί ως δεύτερος βαθμός δικαιοδοσίας.

Για την εκδίκαση μιας διοικητικής διαφοράς ουσίας το κατάλληλο ένδικο βοήθημα είναι η προσφυγή (και η ανακοπή) ενώπιον του Διοικητικού Πρωτοδικείου. Στις διοικητικές διαφορές ουσίας το δικαστήριο προβαίνει και σε έλεγχο σκοπιμότητας και μπορεί επιπλέον να την τροποποιήσει. Αποφάσεις Διοικητικού Πρωτοδικείου (πρώτος βαθμός δικαιοδοσίας) προσβάλλονται με το ένδικο μέσο της έφεσης ενώπιον του Διοικητικού Εφετείου (δεύτερος βαθμός δικαιοδοσίας), ενώ οι αποφάσεις επί έφεσης κατά απόφασης Διοικητικού Πρωτοδικείου προσβάλλονται με αίτηση αναίρεσης ενώπιον του Συμβουλίου της Επικρατείας.

Κατηγορία:Δικονομικό Δίκαιο
Κατηγορία:Διοικητικό Δίκαιο
Παγκόσμιος Μετεωρολογικός Οργανισμός

Ο **Παγκόσμιος Μετεωρολογικός Οργανισμός** (), ελληνικά Π.Μ.Ο. (πι-μι-ό), ιδρύθηκε το 1950 και αποτελεί σήμερα ένα από τους πλέον εξειδικευμένους οργανισμούς του ΟΗΕ. Εδρεύει στη Γενεύη και έχει μέλη όλες σχεδόν τις χώρες του κόσμου. 

Κύριος σκοπός του Οργανισμού αυτού είναι η μεταξύ των χωρών συνεργασία για καλλίτερες και πληρέστερες πληροφορίες στους ενδιαφερομένους και κυρίως στη Ναυτιλία και την Αεροπορία με την ανάπτυξη δικτύων Μετεωρολογικών Σταθμών και την κατά τακτά διαστήματα αναφορά παρατηρήσεων και σταθεροποίηση αυτών, επ΄ ωφελεία στη ναυσιπλοΐα, την αεροπλοΐα, τη γεωργία κ.λπ. Επίσης, προάγει και διατηρεί συστήματα ταχείας ανταλλαγής στοιχείων των σχετικών παρατηρήσεων, ενώ ενθαρρύνει την έρευνα και εκπαίδευση επί του αντικειμένου του.

## Όργανα ΠΜΟ
Όργανα του Π.Μ.Ο. είναι:
# Το Παγκόσμιο Μετεωρολογικό Συνέδριο, που είναι το ανώτατο όργανο του Οργανισμού, καθορίζει την πολιτική. Κάθε κράτος μέλος και επικράτεια εκπροσωπείται από έναν μόνιμο αντιπρόσωπο με τον WMO όταν το Κογκρέσο συνέρχεται κάθε τέσσερα χρόνια. Το Κογκρέσο εκλέγει τον Πρόεδρο και τους αντιπροέδρους του Οργανισμού και μέλη του Εκτελεστικού Συμβουλίου. και διορίζει τον Γενικό Γραμματέα.
# Η Εκτελεστική Επιτροπή που συγκροτείται από 24 Χώρες-μέλη.
# Η Γενική Γραμματεία του Π.Μ.Ο. που μπορεί να υπηρετήσει το πολύ δύο τετραετείς θητείες.
Προς διευκόλυνση του έργου, των σκοπών και στόχων του ΠΜΟ, πέραν των παραπάνω, υφίστανται και έξι ακόλουθες επιμέρους "Περιφερειακές Μετεωρολογικές Ενώσεις" (Αφρικής, Ασίας, Ν. Αμερικής, Β. και Κ. Αμερικής, Ευρώπης και ΝΔ. Ειρηνικού).

Ιδιαίτερο τμήμα του W.M.O. είναι η «Επιτροπή Ναυτιλιακής Μετεωρολογίας» (*Commission for Maritime Meteorology*) γνωστή και ως M.M. (=Εμ Εμ). Μαζί με το Πρόγραμμα Περιβάλλοντος του ΟΗΕ (UNEP) οδήγησε στη δημιουργία της Διακυβερνητικής Επιτροπής για την Αλλαγή του Κλίματος.

## Αναγνωρισιμότητα
Το 2007, η Διακυβερνητική Επιτροπή για την Κλιματική Αλλαγή (IPCC), μια κοινή δημιουργία του WMO και του Προγράμματος των Ηνωμένων Εθνών για το Περιβάλλον (UNEP), έλαβε το Νόμπελ Ειρήνης «για τις προσπάθειές τους να δημιουργήσουν και να διαδώσουν μεγαλύτερη γνώση σχετικά με την ανθρωπογενή κλιματική αλλαγή και να τεθούν οι βάσεις για τα μέτρα που απαιτούνται για την αντιμετώπιση αυτής της αλλαγής».

## Παραπομπές


## Πηγές
* "Σύγχρονο Ναυτιλιακό Λεξικό" Interbooks Αθήναι 1977 σ.55
* Α. Ζιμπουλάκη "Διεθνές Δίκαιο" - Αθήνα 1979 σ.136 

## Εξωτερικοί σύνδεσμοι
* '''WMO''' (World Meteorological Organization)

Κατηγορία:Διεθνείς οργανισμοί
Κατηγορία:Οργανισμός Ηνωμένων Εθνών
Κατηγορία:Μετεωρολογία
Παράλλαξη (ναυτιλία)

Με τον όρο **Παράλλαξη** κυρίως στην ακτοπλοΐα χαρακτηρίζεται η θέση ενός αντικειμένου όπου η διόπτευση αυτού είναι 90 μοίρες (δεξιά ή αριστερά). Δηλαδή το αντικείμενο βρίσκεται προς το εγκάρσιο του πλοίου, (π.χ. παράλλαξη Φάρου).

Η απόσταση του αντικειμένου από το πλοίο κατά την παράλλαξη λέγεται «*απόσταση παράλλαξης*», που είναι και η μικρότερη απόσταση που μπορεί να βρεθεί το πλοίο εφόσον διατηρεί σταθερή πορεία.

Κατηγορία:Ναυσιπλοΐα
Αντισωματίδιο

Σε κάθε σωματίδιο της ύλης αντιστοιχεί και ένα **αντισωματίδιο**, που έχει ίδια μάζα, αλλά αντίθετο ηλεκτρικό φορτίο ή ενδεχομένως άλλους κβαντικούς αριθμούς. Για παράδειγμα, το ηλεκτρόνιο έχει αρνητικό ηλεκτρικό φορτίο, ενώ το αντισωματίδιό του, το ποζιτρόνιο, έχει θετικό. Όταν ένα σωματίδιο συγκρούεται με το αντισωματίδιο του εξαϋλώνονται, αφήνοντας πίσω τους μόνο ενέργεια υπό μορφή ακτινοβολίας γ (ηλεκτρομαγνητική ακτινοβολία). Τα αντισωματίδια αποτελούν αντικείμενο μελέτης της σωματιδιακής φυσικής, και το δε σύνολο αυτών συγκροτούν τη λεγόμενη αντιύλη. Αν αντισωματίδια ενωθούν με κανονικά σωματίδια, τότε το σύνολο των μαζών τους μετατρέπεται σε ενέργεια σύμφωνα με τη σχέση **<math>E=mc^2 \,</math>**. Η αντιύλη δεν έχει παρατηρηθεί πουθενά στο σύμπαν μέχρι σήμερα, αλλά είναι δυνατό να παραχθεί τεχνητά σε επιταχυντές σωματιδίων.

Κατηγορία:Σωματιδιακή φυσική
Κατηγορία:Αντιύλη
Ακουστική σεισμικών εφαρμογών

Η **ακουστική σεισμικών εφαρμογών** ή **σεισμο-ακουστική (seismo-acoustics)** ασχολείται με την έρευνα και μελέτη του υπεδάφους στην ξηρά και στο βυθό της θάλασσας μέσω της χρήσης ηχητικών (σεισμικών) κυμάτων, για την εξερεύνηση ορυκτών, μελέτη σεισμικών ρηγμάτων του γήινου φλοιού, κτλ. Για το σκοπό αυτό χρησιμοποιούνται ελεγχόμενες πηγές σεισμικών κυμάτων, όπως π.χ. δυναμίτης/Tovex, αεροπίστολα (air guns), σεισμικοί δονητές (Vibroseis), κτλ. Η αρχή λειτουργίας είναι ίδια με των συστημάτων ηχοεντοπισμού sonar.

## Εξωτερικοί σύνδεσμοι
ΙΑCM - ΑΝΑΠΤΥΞΗ ΣΕΙΣΜΟΛΟΓΙΚΟΥ ΣΤΑΘΜΟΥ

Κατηγορία:Γεωφυσική
Κατηγορία:Σεισμολογία
Περιβαλλοντική ακουστική

Η **περιβαλλοντική ακουστική** (*environmental acoustics*) αποτελεί κλάδο της ακουστικής, του οποίου το αντικείμενο μελέτης είναι οι επιπτώσεις του ήχου και των διαφόρων θορύβων στον άνθρωπο, καθώς επίσης και η αντιμετώπιση των επιπτώσεων αυτών στους χώρους εργασίας και διαμονής (σε πόλεις, δημόσιους δρόμους, εργοτάξια, βιομηχανίες, αεροδρόμια, κτλ).

Ο περιβαλλοντικός θόρυβος προκαλείται από οικιακές, μεταφορικές (κυκλοφοριακό), βιομηχανικές και κατασκευαστικές δραστηριότητες και αποτελεί ένα από τα βασικά περιβαλλοντικά προβλήματα και πηγή αυξανόμενων παραπόνων από το ευρύ κοινό.

## Δείτε επίσης
* Ηχορύπανση
* Ψυχοακουστική

Κατηγορία:Ακουστική
Τι-Μπόουν Γουόκερ

Ο **Τι-Μπόουν Γουόκερ** (*T-Bone Walker*) ήταν αμερικανός μουσικός της μπλουζ. Το πραγματικό του όνομα ήταν **Aaron Thibeaux Walker** και γεννήθηκε στις 28 Μαΐου του 1910 στο Λίντεν του Τέξας. Άρχισε από μικρός να μαθαίνει μπάντζο και κατά το 1920 έπαιζε σαν *lead boy* για τον Μπλάιντ Λέμον Τζέφερσον (*Blind Lemon Jefferson*) στο Ντάλας, ενώ παράλληλα άρχισε να ασχολείται και με την κιθάρα. Το 1929 κυκλοφόρησε ο πρώτος του δίσκος, ενώ τον επόμενο χρόνο άρχισε να παίζει με την μπάντα του Καμπ Κάλογουεϊ (*Cub Calloway*).

Το 1935 μετακόμισε στην Καλιφόρνια, ενώ άρχισε να χρησιμοποιεί στις εμφανίσεις του μια καινούργια εφεύρεση της εποχής, την ηλεκτρική κιθάρα. Το 1940 σχημάτισε τη δικιά του μπάντα. Μετά το Δεύτερο Παγκόσμιο, και μέχρι το 1954, γνώρισε την πιο δημιουργική του περίοδο, που του χάρισε επιτυχίες όπως *Hypin Lonesome Woman Blues*, *Vacation Blues*, *Travelling Blues* και το κλασικό *Call It Stormy Monday*.

Το 1955 άρχισε ηχογραφήσεις στο Σικάγο με τον Τζούνιορ Γουέλς (*Junior Welsh*), όμως σύντομα σταμάτησε λόγω προβλημάτων που του προκαλούσε το έλκος του. Ξανάρχισε να παίζει γύρω στα 1960, κάνοντας και περιοδείες στην Ευρώπη. Το 1972 εμφανίστηκε στο Φεστιβάλ του Μοντρέ. Αυτή η νέα περίοδος επιτυχίας σταμάτησε και πάλι λόγω προβλημάτων υγείας, αυτή τη φορά στους πνεύμονες. Η υγεία του συνέχισε να χειροτερεύει, και τελικά πέθανε από πνευμονία στις 16 Μαρτίου 1975 στο Λος Άντζελες.

Ο Τι-Μπόουν Γουόκερ έπαιξε βασικό ρόλο στη συγκρότηση της σύγχρονης μπλουζ. Ήταν ο πρώτος που χρησιμοποίησε ηλεκτρική κιθάρα, την οποία χρησιμοποίησε με δεξιοτεχνία, εκτελώντας συνθέσεις γεμάτες λυρισμό. Επίσης συνδύασε τον ήχο των μπλουζ με αυτόν των Big bands των δεκαετιών '30-'40.

## Παραπομπές


## Εξωτερικοί σύνδεσμοι
* 
*Βιογραφία: T-Bone Walker: A Kind of Sweet Blues.  
*Βιογραφία στο Allmusic

Γουοκερ
Έλμορ Τζέιμς

Ο **Έλμορ Τζέιμς** (αγγλ.:*Elmore James*, 27 Ιανουαρίου 1918 - 24 Μαΐου 1963) ήταν Αμερικανός μουσικός της μπλουζ, συνθέτης και κιθαρίστας.
## Βιογραφία

Γεννήθηκε στο Λίντεν του Μισσισσιπή στις 27 Γενάρη του 1918, σαν **Ελμορ Μπρουκς**, νόθος γιος της Λιόλα Μπρουκς. Από μικρός άρχισε να μαθαίνει κιθάρα, παίζοντας σε χορούς και πανηγύρια της περιοχής. Το 1937 πήγε στο Μπελζόνι του Μισσισσιπή, όπου γνώρισε τον Σόνι Μπόι Γουίλιαμσον (*Sonny Boy Williamson*) και τον Ρόμπερτ Τζόνσον (*Robert Johnson*), με τους οποίους σχημάτισε μπλουζ μπάντα. Το 1947, μετά τη θητεία τους στο Ναυτικό κατά τον Δεύτερο Παγκόσμιο Πόλεμο, συνέχισε να εμφανίζεται με τον Σόνι Μπόι, τόσο ζωντανά όσο και στη ραδιοφωνική εκπομπή που είχε ο δεύτερος.

Το 1951 κυκλοφόρησε το κομμάτι *Dust my Broom*, που έφτασε στο νούμερο 9 του μαύρου Billboard και τον καθιέρωσε σαν κυρίαρχη μορφή του αστικού μπλουζ. Το 1954 μετακόμισε στο Σικάγο, τότε πρωτεύουσα του ηλεκτρικού μπλουζ, όπου έφτιαξε δική του μπάντα και έγραψε τα πιο γνωστά τραγούδια του, που θα γίνονταν κλασικά στο είδος, όπως *Blues Before Sunrise*, *The Sky Is Crying* και το *Standing At The Crossroads*.

Το 1962 εμφανίστηκε για λίγο στο Τζάκσον, ενώ τον επόμενο χρόνο γύρισε στο Σικάγο, όπου συνέχισε να εμφανίζεται, για μικρό όμως διάστημα καθώς στις 24 Μαΐου 1963 πέθανε από καρδιακή προσβολή.

Ο Έλμορ Τζέιμς θεωρείται ένας από τους μεγαλύτερους δεξιοτέχνες της slide κιθάρας. Αρκετοί γνωστοί κιθαρίστες τον έχουν αναφέρει ως κύρια επιρροή τους, τόσο όσον αφορά την τεχνική όσο και τη σύνθεση, ενώ τα τραγούδια του διασκευάζονται ακόμα και σήμερα. Στις συνθέσεις του συνδύασε τα αγροτικά μπλουζ με τη μετέπειτα αστική εκδοχή του είδους, καθώς και με την αισθηματικότητα της κάντρι μουσικής.

## Παραπομπές


## Εξωτερικοί σύνδεσμοι
* 
* Δισκογραφία στο MusicBrainz
* Βιογραφία στο ArtistDirect 

Κατηγορία:Μπλουζ μουσικοί
Μάρα Ζαχαρέα

Η **Μάρα Ζαχαρέα** (Αθήνα, 6 Σεπτεμβρίου 1964) είναι Ελληνίδα δημοσιογράφος και τηλεπαρουσιάστρια.

## Βιογραφικό
Γεννήθηκε στις 6 Σεπτεμβρίου 1964 στην Αθήνα, όπου και μεγάλωσε και ολοκλήρωσε τις εγκύκλιες σπουδές της.

Σπούδασε Οικονομικές και Πολιτικές Επιστήμες και απέκτησε Master Δημοσιογραφίας και Μέσων Ενημέρωσης από το Πανεπιστήμιο Σίτι του Λονδίνου. Ξεκίνησε την καριέρα της με τον δημοσιογράφο Μάκη Τριανταφυλλόπουλο στον ραδιοφωνικό σταθμό *Δίαυλος 10* που εξέπεμπε στους 92.8 FM μέχρι το κλείσιμο του το 2001 (πρώην *Ράδιο Ανατολικός 92.8* καμιά σχέση με τον ομώνυμο σταθμό του πρώην εκδοτικού ομίλου *Παρατηρητής* στη Θεσσαλονίκη).

Ακολούθησαν οι εφημερίδες Πρώτη και Ελεύθερος Τύπος. Έκανε πολιτικό ρεπορτάζ στον 902 TV, στην εφημερίδα *Επικαιρότητα* και στον τηλεοπτικό σταθμό Mega Channel ενώ παράλληλα εργαζόταν και ως πολιτική συντάκτρια στο Έθνος της Κυριακής. Το 2001 ξεκίνησε να παρουσιάζει το δελτία ειδήσεων στο ίδιο κανάλι καθώς και το κεντρικό δελτίο ειδήσεων από τον Μάιο του 2004 και για ένα χρόνο. Ακολούθησε η ενημερωτική εκπομπή *42 λεπτά*.

Από τον Σεπτέμβριο του 2006 παρουσίαζε μαζί με τον Νίκο Χατζηνικολάου το κεντρικό δελτίο ειδήσεων στον τηλεοπτικό σταθμό Alpha. Από τις αρχές του 2007 και με την αποχώρηση του Νίκου Χατζηνικολάου από τον Alpha διατηρεί ενεργό ρόλο αυτή τη φορά ως βασική σχολιάστρια του δελτίου μαζί με τον Νίκο Κακαουνάκη με κεντρικό παρουσιαστή τον Χρίστο Βασιλόπουλο. Τον Μάρτιο του 2007 παραιτήθηκε από τον Alpha όπου επέστρεψε και πάλι μετά από δύο εβδομάδες. Από τις 16 Αυγούστου έως τις 14 Δεκεμβρίου που παραιτήθηκε, παρουσίαζε το κεντρικό δελτίο ειδήσεων στον Alpha (και μόλις δύο εβδομάδες ως δίδυμο με την Έλλη Στάη, που ανέλαβε την παρουσίαση από τον Ιανουάριο του 2008). Από τον Μάρτιο του 2009 μέχρι το καλοκαίρι του 2013 παρουσίαζε ραδιοφωνική εκπομπή στον *Δίεση 101.3*. Το 2013 ανέλαβε την παρουσίαση του κεντρικού δελτίου ειδήσεων του STAR με σχολιαστή τον Νίκο Χατζηνικολάου. Το 2016, μετά την αποχώρηση του δεύτερου, η Μάρα Ζαχαρέα παρουσιάζει το κεντρικό δελτίο ειδήσεων του καναλιού και τον Οκτώβριο του 2017 αναλαμβάνει την Διεύθυνση Ειδήσεων του καναλιού.

Εκτός από ελληνικά, ομιλεί αγγλικά και γαλλικά. Είναι παντρεμένη με τον πρώην δημοσιογράφο και βουλευτή της ΝΔ, Θεόδωρο Ρουσόπουλο. Έχει ένα γιο και μία κόρη. Είναι κόρη του ιστορικού στελέχους της Αριστεράς, Αιμίλιου Ζαχαρέα, και της καθηγήτριας Πανεπιστημίου Ιωάννας Τσιβάκου.

## Παραπομπές


Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Μηχανοστάσιο πλοίου

μικρογραφία|Το μηχανοστάσιο του MV "Pollux".
**Μηχανοστάσιο πλοίου** (engine room) ή απλά **μηχανοστάσιο** σε ένα πλοίο χαρακτηρίζεται ο χώρος αυτού στον οποίο και είναι εγκατεστημένη η κύρια κινητήρια μηχανή (ή μηχανές) του πλοίου. 

Το μηχανοστάσιο καταλαμβάνει τμήμα του κύτους του πλοίου που βρίσκεται συνήθως κάτω από την υπερκατασκευή της Γέφυρας του πλοίου και ασφαλώς κάτω από το κύριο κατάστρωμα αυτού. Σε πολλούς τύπους εμπορικών πλοίων το Μηχανοστάσιο βρίσκεται στο επίστεγο όπως στα σύγχρονα Δεξαμενόπλοια, Μπαλκ κάριερς, Οχηματαγωγά ανοικτού τύπου, αλλά και στα Αρματαγωγά, Υποβρύχια και σχεδόν σ΄ όλα τα μικρότερα μηχανοκίνητα σκάφη. 

Σε πολλές επίσης περιπτώσεις ο χώρος του Μηχανοστασίου πλοίου χωρίζεται επιπρόσθετα με φρακτές σε Λεβητοστάσιο και σε Αντλιοστάσιο που βρίσκονται πρώραθεν του κυρίως Μηχανοστασίου και που συνδέονται με ανθρωποθυρίδες (Μηχανοστάσιο με Λεβητοστάσιο).
* Όταν το Λεβητοστάσιο αποτελεί ενιαίο χώρο με το Μηχανοστάσιο τότε λέγεται "Μηχανολεβητοστάσιο".
Για την επάνδρωση των θέσεων του Μηχανοστασίου χρησιμοποιείται το προσωπικό μηχανής (engine staff), δηλαδή Μηχανικοί, θερμαστές, λιπαντές κ.ά.
## Δείτε επίσης
* Ναυτικές μηχανές

Κατηγορία:Πλοίο
Έλενα Κατρίτση

Η **Έλενα Κατρίτση**  (1966)  είναι Ελληνίδα δημοσιογράφος και παρουσιάστρια.

## Βιογραφία
Γεννήθηκε 1966 στην Αθήνα. Ξεκίνησε τη δημοσιογραφική της καριέρα κάνοντας αστυνομικό ρεπορτάζ σε αθηναϊκές εφημερίδες. Ραδιοφωνικά ξεκίνησε στον Αθήνα 9.84 και λίγο αργότερα στην κρατική ραδιοφωνία, στο *[[Δεύτερο Πρόγραμμα]]* της ΕΡΑ, όπου παρουσίαζε το κεντρικό δελτίο ειδήσεων και αρκετές εκπομπές.

Το 1990 ξεκίνησε τη συνεργασία της με το Mega στις εκπομπές *60 λεπτά χωρίς μοντάζ* (1993-1994) μαζί με τον Κώστα Χαρδαβέλλα και *Το παιδί μου κι εγώ* (1994-2002). Παράλληλα ήταν παρουσιάστρια του νυχτερινού δελτίου ειδήσεων στον ίδιο σταθμό. Για 4 χρόνια παρουσίαζε στο ίδιο κανάλι τη lifestyle εκπομπή *Prive* (1999-2006). Το 2006 εργάστηκε στον τηλεοπτικό σταθμό Alpha, όπου παρουσίασε τις εκπομπές *Αν* (2006-2007) και *Ούτε γάτα ούτε ζημιά* (2007-2008). Το 2008 συνεργάστηκε με την κρατική τηλεόραση όπου παρουσίαζε την εκπομπή *Προσωπικά*. Προβαλλόταν από τη ΝΕΤ (2008-2013), από τη ΝΕΡΙΤ (2014-2015) και τέλος από την ΕΡΤ1 (2016-2022). Τον Φεβρουάριο του 2022 αποφάσισε να ολοκληρώσει την εκπομπή μετά από 14 χρόνια. Έχει συνεργαστεί με τους δημοσιογράφους Πάνο Σόμπολο και Ντένια Μακρή.

## Φιλμογραφία

## Προσωπική ζωή
Από το γάμο της με τον τέως σύζυγο της, δημοσιογράφο Νίκο Χατζηνικολάου, απέκτησε ένα γιο (1994) τον Πάνο.

## Παραπομπές


Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Κατηγορία:Δημοσιογράφοι στο ραδιόφωνο